CELEX: 62021CN0480
Language: el
Date: 2021-08-03 00:00:00
Title: Υπόθεση C-480/21: Αίτηση προδικαστικής αποφάσεως την οποία υπέβαλε το Supreme Court (Ιρλανδία) στις 3 Αυγούστου 2021 — W O, J L κατά Minister for Justice and Equality

27.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 391/16
            
         
      Αίτηση προδικαστικής αποφάσεως την οποία υπέβαλε το Supreme Court (Ιρλανδία) στις 3 Αυγούστου 2021 — W O, J L κατά Minister for Justice and Equality
      (Υπόθεση C-480/21)
      (2021/C 391/23)
      Γλώσσα διαδικασίας: η αγγλική
      
         Αιτούν δικαστήριο
      
      Supreme Court
      
         Διάδικοι στην υπόθεση της κύριας δίκης
      
      
         Αναιρεσείοντες: W O, J L
      
         Αναιρεσίβλητη: Minister for Justice and Equality
      
         Προδικαστικά ερωτήματα
      
      
                  1)
               
               
                  Πρέπει να εφαρμοστεί το κριτήριο που διατυπώθηκε στην απόφαση LM (1) και επιβεβαιώθηκε στην υπόθεση L και P (2) στην περίπτωση που υφίσταται πραγματικός κίνδυνος να δικαστούν οι υποθέσεις των αναιρεσειόντων ενώπιον δικαστηρίων τα οποία δεν έχουν συσταθεί νομίμως;
               
            
                  2)
               
               
                  Πρέπει να εφαρμοστεί το κριτήριο που διατυπώθηκε στην απόφαση LM και επιβεβαιώθηκε στην υπόθεση L και P στην περίπτωση που πρόσωπο το οποίο σκοπεύει να αντιταχθεί σε αίτηση υποβληθείσα σε σχέση με ΕΕΣ δεν είναι σε θέση να πληροί το εν λόγω κριτήριο καθόσον δεν είναι δυνατό κατά τον κρίσιμο χρόνο να διαπιστωθεί η σύνθεση των δικαστηρίων ενώπιον του οποίου θα δικαστεί η υπόθεσή του λόγω τυχαίας κατανομής των υποθέσεων;
               
            
                  3)
               
               
                  Συνιστά η έλλειψη αποτελεσματικού ενδίκου βοηθήματος προς αμφισβήτηση της νομιμότητας της διαδικασίας διορισμού των δικαστών στην Πολωνία, υπό περιστάσεις κατά τις οποίες προκύπτει ότι οι αναιρεσείοντες δεν είναι σε θέση κατά τον κρίσιμο χρόνο να αποδείξουν ότι τα δικαστήρια ενώπιον των οποίων θα δικαστούν οι υποθέσεις τους αποτελούνται από μη νομίμως διορισθέντες δικαστές, προσβολή της ουσίας του δικαιώματος σε δίκαιη δίκη η οποία επιβάλλει στο κράτος εκτέλεσης να αρνηθεί την παράδοση των αναιρεσειόντων;
               
            
         (1)  Υπόθεση C-216/18 PPU, ECLI:EU:C:2018:586.
      
         (2)  Υποθέσεις C-354/20 PPU και C-412/20 PPU, ECLI:EU:C:2020:1033.